Merkeze Çapemenî û Îrtîbatî yê HPG’yî derheqê çalakîyanê gerîlayan û hêrişanê dewleta Tirkî de zanayîş da.
Eşkerayîye de nê ameyî parekerdene:
''Artêşa Tirkî ya îşxalkare xeylî wexto e herêma Barazanî ya Başûrê Kurdîstanî de nêzdîyê Qilê Xwedê de xo ca kerdo. Hêzanê ma 14’ê Gulane de çarçeweya Hemleya Şorişgêre ya Şehîd Bager û Şehîde Ronya ya ke Wareyê Pawitişî yê Medya de yena domnayene, de vera înan çalakîyêk viraşte. Çalakîya ke di hetan ra ameye viraştene de yewîya dişmenî nêzdî ra bitesîr ameyî pirodayene. Netîceyê çalakîye de 4 leşkerî ameyî kiştene 1 zî birîndar bi. Hêzê ma şîyê meyîtanê dişmenî ser û dest na silehanê înan ser. Çalakîye rê dima dişmenî merde û birîndarê xo kiriştî û herême bombardûman kerd. Heman roje hêzênê ma leşkerê ke bi helîkopteranê Skorskyan ameyî herême vera înan çalakîya sabotajî viraşte, 2 leşkerî ameyî kiştene 1 zî birîndar bi. Dimayê çalakîye artêşa Tirkî leşkere xo peyser antê. Hêzanê ma ke çalakî viraşte zirarêk nêresa înan.’’
Herêma Çemço ame bombardûmankerdene
Teyaranê şerî  artêşa Tirkî 15’ê Gulane de veraşan Wareyê Pawitişî yê Medya ra herêma Çemço ya pabesteya Zapî bombardûman kerd. Netîceyê bombardûman de vîndîbîyayeyê ma çîn ê.
Dewleta Tirkî sivîlan hedef gêna
14’ê Gulane de teyareyanê şerî yê artêşa Tirkî Barzanê Başûrê Kurdîstanî de herêma Botê de  hemwelatijê ma Kazim Elî yo ke bostanê xo de xebitîyayêne bi hêrişê hewayî qetil kerd. Dewleta Tirkî gerîla û sivîlî cîya nêkena Kurdan  qetil kena. Bi hedef girewtişî hêrişê sivîlan kenê. Bi desan hemwelatijê ma hetê înan ra ameyî qetilkerdene. Dewleta Tirkî bi nê hêrişan dişmenîya xo ya vera Kurda n ramojnena. Wazenê ke şarê Başûrî bitersnê la şarê Başûrî vera hêrişanê înan çok nêdano. Ma sey Hêzê Pawitişê Şarê Kurdîstanê vanê ke nê hêrîşî do bê cewab memanê. Ma do hesabê şehîdanê xo bipersê. Ma hemwelatijê xo yê bierj Kazim Elî rê hûmayî ra rehmet wazenê û merdimanê ci û şarê Kurdîstanî rê serweşîye wazenê.’’
